Tom Connally
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie 1920–1960
Tom Connally var en amerikansk advokat og politiker for det demokratiske partiet fra Texas. Han var medlem av Representantenes hus fra 1917 til 1929 og av Senatet fra 1929 til 1952.
Connally gav bare delvis støtte til Roosevelts New Deal. Derimot gikk han kraftig inn for presidentens utenrikspolitikk. Han var formann i Senatets utenrikskomité fra 1941 til 1946 og fra 1948. Under andre verdenskrig deltok han i forhandlingene om FN i Dumbarton Oaks og i San Francisco i 1944–1945, og var i 1946 rådgiver for utenriksminister James Francis Byrnes under fredsforhandlingene i Paris.Connally har utgitt selvbiografien My Name is Tom Connally (1954). Les mer i Store norske leksikon Dumbarton Oaks-konferansen  USAs politiske system USA